Ապրիլի 2-5-ին ԼՂՀ եւ Ադրբեջանի միջեւ տեղի ունեցած սահմանային բախումներում ՀՀ քաղաքացիությամբ տասնյակ զինվորականների ու աշխարհազորայինների զոհվելուց հետո, վերջապես, մի համարժեք եւ ճիշտ քայլ կատարվեց Հայաստանում, այն է՝ պաշտոնանկ արվեցին ՀՀ պաշտպանության փոխնախարար եւ երկու վարչությունների, թե զորքերի պետեր, գեներալական կոչումներով ՝ Ա. Միրզաբեկյան, Ա. Կարապետյան, Կ. Մուրադյան: Հայտնի է, որ հիշյալ անձինք պաշտոնանկ արվեցին ՀՀ նախագահի հրամանագրերով, բայց առանց պատճառների հստակեցման: Հնարավոր է պատճառը անգործությունը կամ պարտականությունների անպատշաճ կատարումն է եղել, ինչի արդյունքում ապրիլին շուրջ ինը տասնյակ զոհեր եղան հայկական կողմում: Նույնքան հնարավոր է՝ հիշյալ անձինք պաշտոնանկ են արվել պետական միջոցների յուրացումների կամ վատնումների համար: